ಟಾರ್ಗೆಟ್ , ರಿಯಾಯಿತಿ ವಿಭಾಗದ(ಡಿಸ್ಕೌಂಟ್ ಡಿಪಾರ್ಟ್‌ಮೆಂಟ್ ಸ್ಟೋರ್ಸ್‌ಗಳ) ಕೊಂಡಿಯಾಗಿದ್ದು, ಅಂದಾಜು 95,000ದಿಂದ 135,000 ಚದರ ಅಡಿಗಳಷ್ಟು (12,000 m²) ವಿಸ್ತೀರ್ಣವನ್ನು ಹೊಂದಿದೆ, ಇದು ಹಾರ್ಡ್‌ಲೈನ್ಸ್ ("ದಿನನಿತ್ಯದ" ಉತ್ಪನ್ನಗಳು ಮತ್ತು ಸರಕುಗಳು), ಸಾಫ್ಟ್‌ ಲೈನ್ಸ್ (ವಸ್ತ್ರಗಳು) ಹಾಗೂ ನಿಗದಿತ ಪ್ರಮಾಣದಲ್ಲಿ ಬೇಗ ಕೆಡದ ಆಹಾರ ಉತ್ಪನ್ನಗಳನ್ನು ಹೊಂದಿದೆ. ಪ್ರಮುಖವಾಗಿ ಟಾರ್ಗೆಟ್ ಸ್ಟೋರ್ಸ್ ವಸ್ತ್ರಗಳು, ಶೂ, ಆಭರಣ, ಆರೋಗ್ಯ ಮತ್ತು ಸೌಂದರ್ಯವರ್ಧಕಗಳು, ವಿದ್ಯುನ್ಮಾನ ವಸ್ತುಗಳು, ಕಾಂಪ್ಯಾಕ್ಟ್‌ ಡಿಸ್ಕ್, ಡಿವಿಡಿ, ಹಾಸಿಗೆ, ಅಡುಗೆಗೆ ಸಂಬಂಧಪಟ್ಟ ವಸ್ತುಗಳು, ಆಟದ ಸಾಮಾಗ್ರಿಗಳು, ಸಾಕುಪ್ರಾಣಿಗಳ ಪೂರೈಕೆಗಳು, ಆಟೋಮೋಟಿವ್ ಮತ್ತು ಹಾರ್ಡ್‌ವೇರ್ ವಸ್ತುಗಳನ್ನು ಒಳಗೊಂಡಿದೆ. ಇದಲ್ಲದೆ ಕಾಲೋಚಿತ ವ್ಯಾಪಾರಿ ಉತ್ಪನ್ನಗಳಾದ, ಬೇಸಿಗೆಯಲ್ಲಿ ಪ್ಯಾಟಿಯೊ ಪೀಠೋಪಕರಣ, ನವೆಂಬರ್ ಮತ್ತು ಡಿಸೆಂಬರ್‍ ತಿಂಗಳುಗಳಲ್ಲಿ ಕ್ರಿಸ್‌ಮಸ್ ಅಲಂಕಾರವನ್ನು ಒದಗಿಸುತ್ತದೆ. ಪ್ರದೇಶಕ್ಕೆ ಅನುಗುಣವಾಗಿ ಟಾರ್ಗೆಟ್ ಆಪ್ಟಿಕಲ್, ಟಾರ್ಗೆಟ್ ಕ್ಲಿನಿಕ್, ಪೋಟ್ರಿಯಾಟ್ ಸ್ಟುಡಿಯೊ ಮತ್ತು ಗಾರ್ಡನ್ ಸೆಂಟರ್ ಇದೆ ಮತ್ತು ಹೊಸ ಮಳಿಗೆಗಳಲ್ಲಿ ಹೆಚ್ಚು ಭಾಗ 2004ರ ನಂತರ ನಿರ್ಮಿತವಾದವುಗಳಾಗಿವೆ, ಅವುಗಳೆಂದರೆ ಟಾರ್ಗೆಟ್ ಫೋಟೊ, ಟಾರ್ಗೆಟ್ ಫಾರ್ಮಸಿ, ಸ್ಟಾರ್‌ಬಕ್ಸ್ ಕಾಫೀ, ಜಂಬಾ ಜ್ಯೂಸ್ ಮತ್ತು "ಆಹಾರದ ಕೇಂದ್ರ"ವಾದ ಪೀಜಾ ಹಟ್ ಎಕ್ಸ್‌ಪ್ರೆಸ್. ಕೋಲ್ಡ್ ಸ್ಟೋನ್ ಕ್ರೀಮರಿ ಮತ್ತು ಟಾರ್ಗೆಟ್ ಮೂರು ಮಳಿಗೆಗಳಲ್ಲಿನ ಐಸ್‌ಕ್ರೀಮ್ ಅಂಗಡಿಗಳನ್ನು ಪರೀಕ್ಷಿಸುವ ಒಪ್ಪಂದಕ್ಕೆ ಸಹಿ ಹಾಕಿದವು ಎಂದು ವರದಿ ಮಾಡಲಾಯಿತು. 2008ರಲ್ಲಿ ಟಾರ್ಗೆಟ್ ಮಳಿಗೆಯ ಕೂಪನ್‌ಗಳಲ್ಲಿದ್ದ "ಫುಡ್ ಅವೆನ್ಯೂ" ಎಂಬ ಹೆಸರಿನ ಬದಲಿಗೆ "ಟಾರ್ಗೆಟ್ ಕೆಫೆ" ಎಂಬ ಹೆಸರನ್ನು ಉಪಯೋಗಿಸಲು ಪ್ರಾರಂಭಿಸಿತು. 

ಮೊದಲ ಟಾರ್ಗೆಟ್ ಸ್ಟೋರ್ ಸಾಮಾನ್ಯ ಉತ್ಪನ್ನಗಳ ಜೊತೆಗೆ ಗುತ್ತಿಗೆಯ ಸೂಪರ್ ಮಾರ್ಕೆಟನ್ನು ಒಳಗೊಂಡಿತ್ತು, ಆ ಸಮಯದಲ್ಲಿ ಗ್ರಾಹಕರಿಗೆ ಒಂದೇ ಸ್ಥಳದಲ್ಲಿ ಎಲ್ಲವನ್ನೂ ಕೊಳ್ಳುವ ಸೌಲಭ್ಯ ನೀಡುವ ಪದ್ಧತಿ ಇದ್ದಿತು. 1967ರಲ್ಲಿ ಡೌಗ್ಲಸ್ ಡೇಟನ್, " ಗ್ರಾಹಕರಿಗೆ ರಿಯಾಯಿತಿಯ ಮಾರಾಟದ ಮಳಿಗೆಗಳು ಅಗತ್ಯ ಎಂದು ನಾವು ನಂಬಿದ್ದೇವೆ, ಆದರೆ ಆಹಾರ ಉತ್ಪನ್ನಗಳ ಶೇ.40ರಷ್ಟು ಭಾಗದ ಮಾರಾಟ ಡಿಪಾರ್ಟ್‌ಮೆಂಟ್ ಮಾದರಿಯ ಆಹಾರ ಮಳಿಗೆಗಳಲ್ಲಿ ಆಗುತ್ತದೆ. ಹಾಗಾಗಿ ರಿಯಾಯಿತಿ ಮಳಿಗೆಗಳ ಬಗ್ಗೆ ಜನರು ಯೋಚಿಸುವಾಗ ಈ ಎರಡು ಮಾದರಿಯ ಜೊತೆ ಜೊತೆಯಾಗಿ ಮುಂದುವರಿಯಬೇಕಾಗುತ್ತದೆ ಎನ್ನಬೇಕಾಗುತ್ತದೆ" ಎಂದು ಹೇಳಿದರು. ಹಾಗಿದ್ದರೂ, ಆ ದಶಕದ ಅಂತ್ಯದಲ್ಲಿ ಟಾರ್ಗೆಟ್, ಜೆನರಲ್ ಮರ್ಚಂಡೈಸ್ ಮತ್ತು ಗುತ್ತಿಗೆಯ ಸೂಪರ್ ಮಾರ್ಕೆಟ್ ಪದ್ಧತಿಯಿಂದ ಆಚೆ ಸರಿಯಿತು. 1969ರಲ್ಲಿ ಟಾರ್ಗೆಟ್, ಜೆನರಲ್ ಮರ್ಚಂಡೈಸ್ ಇರುವ ತನ್ನ ಪ್ರಥಮ ಸ್ಟೋರನ್ನು ತೆರೆಯಿತು. ಸ್ಪರ್ಧಾತ್ಮಕ ಯು.ಎಸ್ ಆಹಾರ ಮಾರುಕಟ್ಟೆಯಲ್ಲಿ, ವಿಭಿನ್ನವಾಗಿರುವ ಮತ್ತು ಪೈಪೋಟಿ ನೀಡುವ ಪ್ರಯತ್ನದ ಫಲವಾಗಿ ಮಾಂಸ ಮತ್ತು ಅದನ್ನು ಉತ್ಪಾದಿಸುವ ಕ್ರಮವನ್ನು ಸರಕುಗಳೊಂದಿಗೆ 2009ರ ಪ್ರಾರಂಭದಲ್ಲಿ ಎರಡು ಬಿಕರಿ ಮಾಲುಗಳ ಟಾರ್ಗೆಟ್ ಮಳಿಗೆಗಳಲ್ಲಿ ಪ್ರದರ್ಶನಕ್ಕಿಡಲಾಯಿತು ಹಾಗೂ ಅನೇಕ ಮಳಿಗೆಗಳು ಇತರೆ ಹೊಸ ಮತ್ತು ನವೀಕರಿಸಲ್ಪಟ್ಟ ಪ್ರದೇಶಗಳಿಗೆ ವಿಸ್ತರಿಸಲ್ಪಟ್ಟಿವೆ. 
ಈ ಹಿಂದೆ ಒಂದು-ಗಂಟೆ ಫೋಟೋ ಸಂಸ್ಕರಣಾ ಲ್ಯಾಬ್‌ನ ಮಾಲೀಕತ್ವವನ್ನು ಟಾರ್ಗೆಟ್ ಹೊಂದಿರದೆ, ಈಸ್ಟ್‌ಮನ್ ಕೊಡ್ಯಾಕ್ ಸಂಸ್ಥೆಯ ಅಂಗಸಂಸ್ಥೆಯಾದ ಕ್ವಾಲೆಕ್ಸ್ ಹೊಂದಿತ್ತು, ಇದರ ಮೇಲ್ವಿಚಾರಣೆಯನ್ನು ಕ್ವಾಲೆಕ್ಸ್‌ನ ನೌಕರರು ನಡೆಸುತ್ತಿದ್ದರು. ಹಾಗಿದ್ದರೂ, 2005ರ ಜೂನ್‌ನಲ್ಲಿ ಟಾರ್ಗೆಟ್‍ನ ವಕ್ತಾರೆ ಬ್ರೀ ಹೀತ್, ಕೊಡ್ಯಾಕ್‌ನ ಉಪಕರಣದೊಂದಿಗೆ ಕ್ವಾಲೆಕ್ಸ್ ಫೋಟೊ ಲ್ಯಾಬ್ ಬದಲಿಗೆ ಟಾರ್ಗೆಟ್ ಕಾರ್ಪೋರೇಷನ್ ತನ್ನ ಲ್ಯಾಬನ್ನು ತೆರೆಯಲಿದೆ ಮತ್ತು ಅದನ್ನು ಟಾರ್ಗೆಟ್‍ನ ನೌಕರರು ನಡೆಸುತ್ತಾರೆ ಎಂದು ಘೋಷಿಸಿದಳು. ನೆಕ್ಸ್ಟ್ ಡೇ, ಡಿಜಿಟಲ್ ಮತ್ತು ಕೊಡ್ಯಾಕ್ ಪರ್ಫೆಕ್ಟ್ ಟಚ್ ಪ್ರೊಸೆಸಿಂಗ್‍ನಂತಹ ಎಲ್ಲಾ ರೀತಿಯ ಫೋಟೊ ಪ್ರಕ್ರಿಯೆಯು "ಇನ್ ಹೌಸ್" ಒಳಗೆ ನಡೆಯಿತು, ಆದಾಗ್ಯೂ ಕೆಲವು ಲ್ಯಾಬ್‌ಗಳು ಸ್ವಯಂ ಸೇವೆ ಕೊಡಾಕ್ ಪಿಕ್ಚರ್ ಮೇಕರ್ ಕಿಯಾಸ್ಕ್ ಮೂಲಕ "ಸೆಂಡ್-ಔಟ್" ಸೇವೆಯನ್ನು ಆಕ್ರಮಿಸಿಕೊಂಡವು. ಕೆಲವು ಕೊಡ್ಯಾಕ್ ಬದಲಿಗೆ ಫೂಜಿಫಿಲ್ಮ್ ಉಪಕರಣದ ಮೂಲಕ "ಟೆಸ್ಟ್" ಸ್ಟೋರ್‌ಗಳನ್ನು ನಡೆಸುತ್ತಿವೆ. ಟಾರ್ಗೆಟ್, ಯಾಹೂ ಫೋಟೋನೊಂದಿಗೆ ಸಹಭಾಗಿತ್ವವನ್ನು ಹೊಂದಿದ್ದು, ಫೋಟೋ ಆನ್‌ಲೈನ್ ಸೇವೆಯನ್ನು ನೀಡುತ್ತಿದೆ ಜೊತೆಗೆ ಇದು ಒಂದು ತಾಸಿನ ಸ್ಟೋರ್ ಪಿಕ್‌ಅಪ್‌ಗಾಗಿ ಆನ್‌ಲೈನ್ ಪ್ರಿಂಟ್ಸ್‌ಗಳನ್ನು ವ್ಯವಸ್ತೆಗೊಳಿಸುತ್ತಿದೆ. ಇದು ಸೆಪ್ಟೆಂಬರ್, 2007ರಲ್ಲಿ ಕೊನೆಗೊಂಡಿತು. ಈಗ ಟಾರ್ಗೆಟ್ ಫೋಟೋ, ಕೊಡ್ಯಾಕ್ ಗ್ಯಾಲರಿ, ಶಟರ್‍ಫ್ಲೈ ಮತ್ತು ಫೋಟೋ ಬಕೆಟ್‍ನೊಂದಿಗೆ ಪಾಲುದಾರಿಕೆ ಹೊಂದಿದೆ.

ವ್ಯತ್ಯಾಸಗಳು
ಟಾರ್ಗೆಟ್ ಸ್ಟೋರ್ಸ್‌ಗಳು
ಪೂರೈಕಾ ಕೇಂದ್ರ
ಇತಿಹಾಸ